钦定古今图书集成/明伦汇编/氏族典/第274卷 > 王友
## 钦定古今图书集成/明伦汇编/氏族典/第274卷 > 王友

按《明外史陈贤传﹕》：“王友，荆州人。袭父官，为燕山护卫
百户。从起兵，定京师，累迁都指挥佥事。永乐元年，封
清远伯。明年充总兵官，帅舟师沿海捕倭，寻召还。四
年，从征交阯，前驱破敌，功多，进侯。十一年，坐妾告友
夫妇谋反有验，夺爵下狱。明年出狱卒，爵除。仁宗即
位，官其子顺为指挥佥事。”